SGI meðlimir iðka kvölds og morgna svokallað gongyo sem felur í sér að kyrja Nam mjóhó renge kjó og fara með hluta úr Lótus sútrunni . Lengd kyrjunar í hvert skipti fer eftir hverjum einstaklingi fyrir sig . Reglubundin iðkun kvölds og morgna er hluti af daglegri iðkun , það er tími þar sem hægt er að endurskoða forgangsröðun sína í lífinu og tengjast dýpri takti lífsins . Nichiren búddismi kennir að öll virkni alheimsins sé birtingamynd á meginreglu eða lögmáli sem kallað er Nam mjóhó renge kjó . Með því að kyrja Nam mjóhó renge kjó gerir það fólki kleift að skynja þetta lögmál í sínu eigin lífi og komast í takt við það . Með því að setja líf sitt í takt við þetta lögmál getur fólk opnað sína leyndu möguleika og öðlast jafnvægi og sátt við umhverfi sitt . Þetta er öflug tjáning á valdeflingu einstaklingsins þar sem hver manneskja getur breytt óumflýjanlegum þjáningum lífsins í uppsprettu vaxtar og gleði og haft jákvæð áhrif á fjölskyldu sína og samfélag . Trú , iðkun og fræðsla Það eru þrjár grunnstoðir í daglegri iðkun Nichiren búddisma , trú , iðkun og fræðsla . Þetta eru grundavallaratriðin til að draga fram uppljómað ástand manneskjunnar eða búddaeðlið . Trú þýðir að trúa á kenningar Nichiren og deila þeirri trú með honum að allt fólk hafi innra með sér stórkostlega möguleika . Iðkun þýðir að kyrja Nam mjóhó renge kjó ásamt því að útskýra kenningar Nichiren fyrir öðrum . Fræðsla þýðir að fræðast um og skilja búddískar kenningar . Af þessum þremur er trúin mikilvægust . Þetta þýðir ekki að trúa í blindni heldur að hafa opin hug gagnvart jákvæðum möguleikum lífsins . Forseti SGI , Daisaku Ikeda skrifaði : ,, Í búddisma þýðir trú að hafa hreint hjarta , sveigjanlegan anda og opin huga . Trú er virkni mannlegs lífs sem eyðir myrkum skýjum efa , kvíða og eftirsjár og opnar af einlægni og beinir hjarta manneskjunnar í átt að einhverju stórkostlegu . ‘ ‘ Nichiren útskýrir að trú leiðir af sér iðkun og fræðslu og iðkun og fræðsla dýpki svo trúna . Í ritinu ,, Hið sanna eðli allra fyrirbæra ‘ ‘ segir Nichiren : ,, Leggðu þig fram við hinar tvær leiðir iðkunar og fræðslu . Án iðkunar og fræðslu verður enginn búddismi . Þú mátt ekki aðeins eiga þetta fyrir sjálfan þig , þú verður einnig að kenna öðrum . Bæði iðkun og fræðsla rísa af trú . Kenndu öðrum af bestu getu , jafnvel þótt það sé aðeins ein setning eða málsgrein . ‘ ‘ ( The Writings of Nichiren Daishonin , p . 386 ) . Með því að kyrja Nam mjóhó renge kjó , fræðast um kenningar Nichiren og Lótus sútrunnar og stuðla daglega að velferð annara , stefna SGI meðlimir að því að öðlast ástand sannrar hamingju og visku , ásamt því að vilja gefa af sér til samfélagsins . Umræðufundir SGI meðlimir iðka daglega heima við en þeir hitta einnig reglulega aðra meðlimi í nærumhverfi þeirra . Hefðin fyrir umræðufundunum á sér upphaf snemma í sögu Soka Gakkai í Japan fyrir seinni heimstyrjöld og hefur þann tilgang að vera staður fyrir meðlimi til að fræðast um búddískar kenningar og hvernig má nota þær í daglegu lífi . Umræðufundir í SGI eru yfirleitt haldnir mánaðarlega og flestir á heimilum meðlimanna sjálfra sem bjóða heimili sín sem fundarstað . Fundirnir gefa fólki möguleikann á því að mynda sambönd við annað fólk sem eru að verða æ sjaldséðara í nærumhverfi okkar þar sem fólk getur verið nágrannar til margra ára án þess að eiga nokkur persónuleg samskipti . Aðalatriði umræðufundanna er að deila reynslu í trú og hvernig fólk hefur umbreytt lífi sínu í gegnum búddíska iðkun . Það er líklega fátt meira hvetjandi fyrir fólk sem er að berjast við vandamál en að heyra frá öðrum sem hafa tekist á við og komist yfir sína erfiðleika . SGI meðlimir eru hvattir til að nota búddíska iðkun sína til að takast á við og sigrast á erfiðleikum í sínu daglega lífi . Í gegnum þetta ferli fer viðkomandi að meta og draga fram djúpstæða möguleika í sínu eigin lífi . Búddísk iðkun gefur fólki einnig tækifæri til að átta sig á og uppfylla sitt einstaka hlutverk í lífinu . SGI meðlimir trúa því að þetta ferli sjálfsumbreytingar eða mannúðarbylting , leiði ekki aðeins til valdeflingar einstaklingsins og til uppbyggilegra verka , heldur sé í raun besta aðferðin til að leiða mannkynið í átt að friðsömum , réttlátum og sjálfbærum heimi .